18.9.2023 г.
BG
Официален вестник на Европейския съюз
L 229/33
3.
Всяко съвместно възлагане на обществени поръчки, което се извършва след обсъжданията, посочени в параграф 2, буква а), точка iii), се извършва от държавите членки в съответствие с правилата, определени в членове 38 и 39 от Директива 2014/24/ЕС на Европейския парламент и на Съвета (31) и членове 56 и 57 от Директива 2014/25/ЕС на Европейския парламент и на Съвета (32).
Член 23 Задействане на кризисния етап 1.
Счита се, че е налице криза с полупроводниците, когато:
а) са налице сериозни смущения във веригата за доставки на полупроводници или сериозни пречки пред търговията с полупроводници в рамките на Съюза, които водят до значителен недостиг на полупроводници, междинни продукти или суровини или преработени материали, и б) този значителен недостиг възпрепятства доставките, ремонта или поддръжката на основни продукти, използвани в сектори от критично значение до такава степен, че това би имало сериозно вредно въздействие върху функционирането на секторите от критично значение поради последиците им за обществото, икономиката и сигурността на Съюза. 2.
Когато Комисията узнае за потенциална криза с полупроводниците съгласно член 22, параграф 2, тя прави оценка дали са изпълнени условията по параграф 1 от настоящия член.
При тази оценка се вземат предвид потенциалните положителни и отрицателни въздействия и последици на кризисния етап върху сектора на полупроводниците в Съюза и секторите от критично значение.
Ако в резултат на оценката се получат конкретни и надеждни доказателства, Комисията след консултация с Европейския съвет по полупроводниците, може да предложи на Съвета да задейства кризисния етап. 3.
Съветът, като действа с квалифицирано мнозинство, може да задейства кризисния етап чрез акт за изпълнение на Съвета.
Продължителността на кризисния етап се определя в акта за изпълнение и не надвишава 12 месеца.
Комисията докладва редовно за състоянието на кризата на Европейския съвет по полупроводниците и на Европейския парламент, и във всички случаи най-малко на всеки три месеца. 4.
Преди изтичането на срока, за който е бил задействан кризисният етап, Комисията прави оценка на необходимостта от удължаване на кризисния етап.
Ако в резултат на оценката се получат конкретни и надеждни доказателства, че условията за задействане на кризисния етап продължават да бъдат изпълнени, и след консултация с Европейския съвет по полупроводниците, Комисията може да предложи на Съвета да удължи кризисния етап.
Съветът, като действа с квалифицирано мнозинство, може да удължи кризисния етап чрез акт за изпълнение на Съвета.
Срокът на удължаване на кризисния етап е ограничен и се определя в акта за изпълнение на Съвета.
Комисията може да предложи удължаване на кризисния етап еднократно или по-често, когато това е надлежно обосновано. 5.
По време на кризисния етап Комисията, след консултация с Европейския съвет по полупроводниците, оценява целесъобразността на предсрочно прекратяване на кризисния етап.
Ако оценката покаже това, Комисията може да предложи на Съвета да прекрати кризисния етап.
Съветът може да прекрати кризисния етап чрез акт за изпълнение на Съвета. 6.
По време на кризисния етап Комисията, по искане на държава членка или по своя собствена инициатива, свиква извънредни заседания на Европейския съвет по полупроводниците, ако е необходимо.
(31) Директива 2014/24/ЕС на Европейския парламент и на Съвета от 26 февруари 2014 г. за обществените поръчки и за отмяна на Директива 2004/18/ЕО (ОВ L 94, 28.3.2014 г., стр. 65).
(32) Директива 2014/25/ЕС на Европейския парламент и на Съвета от 26 февруари 2014 г. относно възлагането на поръчки от възложители, извършващи дейност в секторите на водоснабдяването, енергетиката, транспорта и пощенските услуги и за отмяна на Директива 2004/17/ЕО (ОВ L 94, 28.3.2014 г., стр. 243).